CELEX: 32017D0258
Language: et
Date: 2017-02-13 00:00:00
Title: Komisjoni rakendusotsus (EL) 2017/258, 13. veebruar 2017, milles käsitletakse Šveitsi poolt Euroopa Parlamendi ja nõukogu määruse (EÜ) nr 549/2004 kohaselt esitatud riiklikus või funktsionaalse õhuruumiosa kavas sisalduvaid läbivaadatud eesmärke, mis on kogu Euroopa Liidule teiseks võrdlusperioodiks seatud tulemuseesmärkide seisukohalt puudulikud, ja kehtestatakse parandusmeetmete võtmise kohustused (teatavaks tehtud numbri C(2017) 728 all) (EMPs kohaldatav tekst )

15.2.2017   
            
            
               ET
            
            
               Euroopa Liidu Teataja
            
            
               L 38/71
            
         KOMISJONI RAKENDUSOTSUS (EL) 2017/258,
   13. veebruar 2017,
   milles käsitletakse Šveitsi poolt Euroopa Parlamendi ja nõukogu määruse (EÜ) nr 549/2004 kohaselt esitatud riiklikus või funktsionaalse õhuruumiosa kavas sisalduvaid läbivaadatud eesmärke, mis on kogu Euroopa Liidule teiseks võrdlusperioodiks seatud tulemuseesmärkide seisukohalt puudulikud, ja kehtestatakse parandusmeetmete võtmise kohustused
   
      
         (teatavaks tehtud numbri C(2017) 728 all)
      
   
   (Ainult itaalia-, prantsus- ja saksakeelne tekst on autentsed)
   (EMPs kohaldatav tekst)
   EUROOPA KOMISJON,
   võttes arvesse Euroopa Ühenduse ja Šveitsi Konföderatsiooni vahelist õhutranspordialast kokkulepet (edaspidi „kokkulepe“) (1),
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 549/2004, millega sätestatakse raamistik ühtse Euroopa taeva loomiseks (raammäärus), (2) eriti selle artikli 11 lõike 3 punkti c,
   võttes arvesse komisjoni 3. mai 2013. aasta rakendusmäärust (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava, (3) eriti selle artikli 15 lõiget 3,
   ning arvestades järgmist:
   
               (1)
            
            
               Vastavalt kokkuleppesse inkorporeeritud määrusele (EÜ) nr 549/2004 peavad liikmesriigid ja Šveits võtma vastu riiklikud või funktsionaalse õhuruumiosa kavad, mis sisaldavad siduvaid riiklikke eesmärke või funktsionaalsete õhuruumiosade tasandi eesmärke, et tagada kooskõla kogu Euroopa Liitu hõlmavate tulemuseesmärkidega. Lisaks on kõnealuses määruses sätestatud, et komisjon peab hindama eespool nimetatud eesmärkide kooskõla määruse artikli 11 lõike 6 punktis d osutatud hindamiskriteeriumide alusel. Sellekohased üksikasjalikud eeskirjad on sätestatud rakendusmääruses (EL) nr 390/2013.
            
         
               (2)
            
            
               Komisjoni rakendusotsusega 2014/132/EL (4) võeti teiseks võrdlusperioodiks (2015–2019) vastu kogu ELi hõlmavad tulemuseesmärgid põhilistes tulemusvaldkondades, nagu ohutus, keskkond, läbilaskevõime ja kulutõhusus.
            
         
               (3)
            
            
               Komisjon võttis 30. juunil 2015 vastu rakendusotsuse (EL) 2015/1056, (5) milles käsitletakse Šveitsi esitatud teatavaid eesmärke, mis ei ole kooskõlas kogu Euroopa Liitu hõlmavate tulemuseesmärkidega, ja esitatakse soovitused läbilaskevõime ja kulutõhususega seotud eesmärkide läbivaatamiseks.
            
         
               (4)
            
            
               Šveits esitas 2. juulil 2015 riikliku või funktsionaalse õhuruumiosa läbivaadatud tulemuslikkuse kava koos läbivaadatud tulemuseesmärkidega.
            
         
               (5)
            
            
               Tulemuslikkuse hindamise asutus, kes vastavalt rakendusmääruse (EL) nr 390/2013 artiklile 3 abistab komisjoni tulemuslikkuse kava rakendamisel, esitas komisjonile hindamisaruande 15. oktoobril 2015.
            
         
               (6)
            
            
               Läbivaadatud tulemuseesmärkide ja kogu Euroopa Liitu hõlmavate tulemuseesmärkide kooskõla hindamisel kasutati samu kriteeriume ja metoodikat, mida algselt esitatud tulemuseesmärkide hindamisel, ning vajaduse korral kaaluti asjakohaseid meetmeid, mille Šveits on võtnud selleks, et tagada oma tulemuseesmärkide kooskõla kogu Euroopa Liitu hõlmavate tulemuseesmärkidega.
            
         
               (7)
            
            
               Läbilaskevõimega seotud põhilise tulemusvaldkonna puhul on hinnatud Šveitsi poolt FABECi kohta esitatud tulemuslikkuse kavas sisalduvate lennuliiklusvoo juhtimisest tulenevate marsruutlennu hilinemise (ATFM-hilinemise) läbivaadatud eesmärkide kooskõla rakendusmääruse (EL) nr 390/2013 IV lisa punktis 4 sätestatud põhimõtte alusel, kasutades funktsionaalse õhuruumiosa (FAB) läbilaskevõime asjakohaseid kontrollväärtusi, mille kohaldamise korral on tagatud, et ELi tasandil täidetakse kogu ELi hõlmav tulemuseesmärk, mille on välja arvutanud võrgu haldusasutus ja mis on sätestatud võrgu operatiivkava (2014–2018/2019) kõige viimases avaldatud versioonis (edaspidi „võrgu operatiivkava“). Hindamise käigus on selgunud, et kõnealused eesmärgid ei ole kooskõlas vastavate kontrollväärtustega ega ole seetõttu kooskõlas ka kogu ELi hõlmava asjakohase tulemuseesmärgiga. Lisaks ei ole Šveitsi võetud asjakohased meetmed piisavad, kuna need ei sisalda konkreetseid ajakavasid ega tähtaegu ja on seetõttu püstitatud tulemuseesmärkide läbivaatamise seisukohalt puudulikud.
            
         
               (8)
            
            
               Kulutõhususega seotud põhilise tulemusvaldkonna puhul on hinnatud Šveitsi poolt FABECi kohta esitatud tulemuslikkuse kavas sisalduvaid marsruudi kindlaksmääratud ühikuhindade eesmärke rakendusmääruse (EL) nr 390/2013 IV lisa punktis 5 koostoimes punktiga 1 sätestatud põhimõtete alusel, võttes arvesse marsruudi kindlaksmääratud ühikuhindade arengusuundumusi teisel võrdlusperioodil ning nii esimest kui ka teist võrdlusperioodi hõlmaval kombineeritud võrdlusperioodil (2012–2019), teenuseühikute arvu (lennuliiklusprognoos) ja marsruudi kindlaksmääratud ühikuhindu võrrelduna selliste liikmesriikide ühikuhindadega, millel on samasugune kasutus- ja majanduskeskkond. Hindamise käigus on selgunud, et kõnealused läbivaadatud eesmärgid ei ole ikka veel kooskõlas kogu ELi hõlmava asjakohase tulemuseesmärgiga allpool esitatud põhjustel. Lisaks ei ole Šveitsi võetud asjakohased meetmed piisavad, kuna need ei sisalda konkreetseid ajakavasid ega tähtaegu ja on seetõttu püstitatud tulemuseesmärkide läbivaatamise seisukohalt puudulikud.
            
         
               (9)
            
            
               Šveits on läbivaadatud eesmärkide arvutamisel lähtunud sellest, et kava kohaselt peaksid marsruudi kindlaksmääratud ühikuhinnad teise võrdlusperioodi jooksul langema keskmiselt 1,4 % aastas. See näitaja on marsruudi kindlaksmääratud keskmiste ühikuhindade kohta kogu ELi jaoks teiseks võrdlusperioodiks seatud tulemuseesmärgist (– 3,3 % aastas) oluliselt väiksem. Lisaks ei ole marsruudi kindlaksmääratud ühikuhindade kavandatav langus nii esimest kui ka teist võrdlusperioodi hõlmava kombineeritud võrdlusperioodi jooksul (– 0,8 %) kooskõlas ELi tasandi suundumustega (– 1,7 %). 2019. aastaks seatud eesmärgi arvutamisel on lähtutud 2019. aasta marsruudi kavandatavatest kindlaksmääratud ühikuhindadest, mis on oluliselt kõrgemad (+ 28,1 %) kui Šveitsiga sarnase kasutus- ja majanduskeskkonnaga liikmesriikide keskmised marsruudi kindlaksmääratud ühikuhinnad, ning ligikaudu 38 % kõrgemad kui 2019. aastaks kogu ELi jaoks seatud tulemuseesmärk. Lisaks on 2015. aastaks kavandatud marsruudi kindlaksmääratud ühikuhinnad 4,1 % kõrgemad kui tegelikud kulud 2014. aastal. Peale selle ei vähendanud Šveits oma eesmärkide läbivaatamise käigus marsruudi kindlaksmääratud kulusid, vaid piirdus teenuseühikutes väljendatud liiklusprognooside suurendamisega.
            
         
               (10)
            
            
               Seepärast on asjakohane, et komisjon annaks välja otsuse parandusmeetmete kohta, mille asjakohased liikmesriigid peavad võtma selle tagamiseks, et nende riiklikud järelevalveasutused esitaksid läbivaadatud tulemuseesmärgid, mis aitaksid kõrvaldada käesolevas otsuses välja selgitatud puudused. Vastavalt rakendusmääruse (EL) nr 390/2013 artikli 15 lõikele 4 tuleks kulutõhususega seotud põhilises tulemusvaldkonnas võetavaid parandusmeetmeid käsitlevate soovituste andmisel lähtuda väljaselgitatud puuduste põhjustest ja kogu ELi hõlmavatest asjakohastest tulemuseesmärkidest. Vastavalt kokkuleppesse inkorporeeritud määrusele (EÜ) nr 549/2004 ja rakendusmäärusele (EL) nr 390/2013 peaks Šveits lisaks parandusmeetmete võtmisele teavitama komisjoni elementidest, mis tõendavad nende meetmete kooskõla käesoleva otsusega. Komisjoni tuleks nii parandusmeetmetest kui ka kooskõla tõendavatest elementidest teavitada kahe kuu jooksul pärast käesoleva otsuse teatavakstegemist.
            
         
               (11)
            
            
               Läbilaskevõimega seotud põhilises tulemusvaldkonnas välja selgitatud puuduste kõrvaldamiseks tuleks tagada, et parandusmeetmed aitaksid saavutada läbivaadatud tulemuseesmärgid, mis on kooskõlas võrgu operatiivkavas asjaomase funktsionaalse õhuruumiosa läbilaskevõime kohta sätestatud kontrollväärtustega.
            
         
               (12)
            
            
               Kulutõhususega seotud põhilises tulemusvaldkonnas välja selgitatud puuduste kõrvaldamiseks tuleks tagada, et parandusmeetmed aitaksid saavutada läbivaadatud tulemuseesmärgid.
            
         
               (13)
            
            
               Komisjon on konsulteerinud käesolevas otsuses sätestatud soovituste üle Šveitsiga vastavalt kokkuleppe artikli 19 lõikele 2.
            
         
               (14)
            
            
               Ühtse taeva komitee ei ole oma arvamust esitanud. Peeti vajalikuks rakendusakti olemasolu ning eesistuja esitas apellatsioonikomiteele täiendavaks aruteluks rakendusakti eelnõu. Apellatsioonikomitee ei ole arvamust esitanud,
            
         ON VASTU VÕTNUD KÄESOLEVA OTSUSE:
   Artikkel 1
   Läbilaskevõimega ja kulutasuvusega seotud põhilise tulemusvaldkonna tulemuslikkuse eesmärgid, mis on loetletud I lisas, ning Šveitsi poolt FABECi kohta kokkuleppesse inkorporeeritud määruse (EÜ) nr 549/2004 kohaselt esitatud läbivaadatud tulemuslikkuse kavas sisalduvad asjakohased meetmed on rakendusotsuses 2014/132/EL kogu Euroopa Liidule teiseks võrdlusperioodiks seatud tulemuseesmärkide seisukohalt puudulikud.
   Artikkel 2
   Šveits võtab FABECit käsitlevas kavas sisalduvate läbilaskevõimega ja kulutõhususega seotud põhiliste tulemusvaldkondade tulemuseesmärkide saavutamiseks parandusmeetmed, võttes arvesse II lisas esitatud soovitusi.
   Artikkel 3
   Käesolev otsus on adresseeritud Šveitsi Konföderatsioonile.
   
      Brüssel, 13. veebruar 2017
      
         
            Komisjoni nimel
         
         
            komisjoni liige
         
         Violeta BULC
      
   
   
      (1)  EÜT L 114, 30.4.2002, lk 73.
   
      (2)  ELT L 96, 31.3.2004, lk 1.
   
      (3)  ELT L 128, 9.5.2013, lk 1.
   
      (4)  Komisjoni 11. märtsi 2014. aasta rakendusotsus 2014/132/EL, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015-2019) (ELT L 71, 12.3.2014, lk 20).
   
      (5)  Komisjoni 30. juuni 2015. aasta rakendusotsus (EL) 2015/1056, milles käsitletakse Šveitsi poolt Euroopa Parlamendi ja nõukogu määruse (EÜ) nr 549/2004 kohaselt esitatud riiklikus või funktsionaalse õhuruumiosa kavas sisalduvaid teatavaid eesmärke, mis ei ole kooskõlas kogu Euroopa Liidule teiseks võrdlusperioodiks seatud tulemuseesmärkidega, ja esitatakse soovitused kõnealuste eesmärkide läbivaatamiseks (ELT L 171, 2.7.2015, lk 18).
   
      I LISA
      
         Šveitsi poolt määruse (EÜ) nr 549/2004 kohaselt esitatud riiklikes või funktsionaalse õhuruumiosa kavades sisalduvad läbilaskevõime ja kulutõhususega seotud põhiliste tulemusvaldkondade läbivaadatud tulemuseesmärgid, mis on kogu Euroopa Liidule teiseks võrdlusperioodiks seatud tulemuseesmärkide seisukohalt puudulikud
      
      
         LÄBILASKEVÕIMEGA SEOTUD PÕHILINE TULEMUSVALDKOND
      
      Lennuliiklusvoo juhtimisest (ATFM) tulenevad marsruutlennu hilinemised minutites lennu kohta
      
                  LIIKMESRIIK
               
               
                  Funktsionaalne õhuruumiosa (FAB)
               
               
                  FUNKTSIONAALSE ÕHURUUMIOSA MARSRUUDI LÄBILASKEVÕIME EESMÄRK
               
            
                  2015
               
               
                  2016
               
               
                  2017
               
               
                  2018
               
               
                  2019
               
            
                  
                     [Belgia/Luksemburg]
                  
               
               
                  FABEC
               
               
                  0,48
               
               
                  0,49
               
               
                  0,48
               
               
                  0,47
               
               
                  Kooskõlas (0,43)
               
            
                  
                     [Prantsusmaa]
                  
               
            
                  
                     [Saksamaa]
                  
               
            
                  
                     [Madalmaad]
                  
               
            
                  Šveits
               
            
         KULUTÕHUSUSEGA SEOTUD PÕHILINE TULEMUSVALDKOND
      
      Selgitus
      
                  Tunnus
               
               
                  Kirje
               
               
                  Üksus
               
            
                  (A)
               
               
                  Marsruudi kindlaksmääratud kulud kokku
               
               
                  (nominaalväärtuses ja riigi omavääringus)
               
            
                  (B)
               
               
                  Inflatsioonimäär
               
               
                  (%)
               
            
                  (C)
               
               
                  Inflatsiooniindeks
               
               
                  (100 = 2009)
               
            
                  (D)
               
               
                  Marsruudi kindlaksmääratud kulud kokku
               
               
                  (2009. aasta reaalhindades ja liikmesriigi omavääringus)
               
            
                  (E)
               
               
                  Marsruudi teenuseühikud kokku
               
               
                  (Total En-route Services Units, TSUd)
               
            
                  (F)
               
               
                  Marsruudi kindlaksmääratud ühikukulu (Determined Unit Cost, DUC)
               
               
                  (2009. aasta reaalhindades ja liikmesriigi omavääringus)
               
            FABEC
      
         Tasude sissenõudmise piirkond: Šveits – vääring: Šveitsi frank
      
      
                   
               
               
                  2015
               
               
                  2016
               
               
                  2017
               
               
                  2018
               
               
                  2019
               
            
                  (A)
               
               
                  158 188 309 
               
               
                  156 222 383 
               
               
                  157 901 505 
               
               
                  157 939 446 
               
               
                  159 353 943 
               
            
                  (B)
               
               
                  – 1,00 %
               
               
                  0,00 %
               
               
                  0,50 %
               
               
                  1,00 %
               
               
                  1,00 %
               
            
                  (C)
               
               
                  99,1
               
               
                  99,1
               
               
                  99,6
               
               
                  100,6
               
               
                  101,6
               
            
                  (D)
               
               
                  159 633 416 
               
               
                  157 649 529 
               
               
                  158 551 235 
               
               
                  157 019 140 
               
               
                  156 856 827 
               
            
                  (E)
               
               
                  1 452 683 
               
               
                  1 470 066 
               
               
                  1 490 591 
               
               
                  1 512 889 
               
               
                  1 537 031 
               
            
                  (F)
               
               
                  
                     109,89
                  
               
               
                  
                     107,24
                  
               
               
                  
                     106,37
                  
               
               
                  
                     103,79
                  
               
               
                  
                     102,05
                  
               
            
   
      II LISA
      
         SOOVITATUD PARANDUSMEETMED
      
      Järgnevalt esitatakse soovitused, mis hõlmavad kulutõhususega seotud põhilises tulemusvaldkonnas võetavaid parandusmeetmeid, võttes arvesse vastastikust sõltuvust teiste põhiliste tulemusvaldkondadega ning investeerimissuutlikust.
      Soovitatud parandusmeetmed
      Lennuliiklus: Šveits oli juba 2015. aasta juulis suurendanud esialgses tulemuslikkuse kavas esitatud teabega võrreldes teiseks võrdlusperioodiks kavandatud lennuliiklusvoogusid (keskmiselt + 3,5 %), et viia kavandatud lennuliiklusprognoos tasemele, mis asub statistikateenistuse STATFOR poolt 2015. aasta veebruaris avaldatud halvima stsenaariumi ja baasstsenaariumi vahepeal. Siiski tehakse 2015. aasta tegelike liiklusvoogude ja statistikateenistuse STATFOR poolt 2016. aasta veebruaris avaldatud värskeimate prognooside põhjal ettepanek, et kavandatud lennuliiklusvoogusid tuleks veelgi suurendada.
      2018. ja 2019. aastaks kavandatud lennuliiklusvoogude kohandamine tähendaks, et näiteks teiseks võrdlusperioodiks seatud marsruudi keskmine kindlaksmääratud ühikuhind väheneks – 2,3 % aastas, mis on paremini kooskõlas ELi tasandi suundumusega (– 3,3 % aastas) ning marsruudi kindlaksmääratud ühikuhind langeks nii esimest kui ka teist võrdlusperioodi hõlmava kombineeritud võrdlusperioodi jooksul – 1,4 % aastas, mis on paremini kooskõlas kogu ELi hõlmava tulemuseesmärgiga (– 1,7 % aastas).